Unionin yleisen tuomioistuimen tuomio 21.2.2024 – Anhui Wanwei Updated High Tech Material Industry ja Inner Mongolia Mengwei Technology v. komissio
(Asia T-764/20)1
(Polkumyynti – Kiinasta peräisin olevien tiettyjen polyvinyylialkoholien tuonti – Lopullinen polkumyyntitulli – Täytäntöönpanoasetus (EU) 2020/1336 – Normaaliarvon laskeminen – Merkittävät vääristymät vientimaassa – Asetuksen (EU) 2016/1036 2 artiklan 6 a kohta – WTO:n oikeus – Yhdenmukaisen tulkinnan periaate – Alihinnoittelu – Markkinalohkot – Tuotteen valvontanumeroihin perustuva menetelmä – Asetuksen 2016/1036 3 artiklan 2 ja 3 kohta – Puolustautumisoikeudet – Luottamuksellinen käsittely – Asetuksen 2016/1036 19 ja 20 artikla)
Oikeudenkäyntikieli: englanti
Asianosaiset
Kantajat: Anhui Wanwei Updated High Tech Material Industry Co. Ltd (Chaohu, Kiina) ja Inner Mongolia Mengwei Technology Co. Ltd (Bai Town, Kiina) (edustajat: asianajajat J. Cornelis, F. Graafsma ja E. Vermulst)
Vastaaja: Euroopan komissio (asiamies: G. Luengo)
Väliintulija, joka tukee kantajien vaatimuksia: Wegochem Europe BV (Amsterdam, Alankomaat) (edustajat: asianajajat R. Antonini, E. Monard ja B. Maniatis)
Väliintulijat, jotka tukevat vastaajan vaatimuksia: Euroopan parlamentti (asiamiehet: A. Neergaard, D. Moore ja A. Pospíšilová Padowska), Euroopan unionin neuvosto (asiamiehet: H. Marcos Fraile ja B. Driessen, avustajanaan asianajaja N. Tuominen), Kuraray Europe GmbH (Hattersheim am Main, Saksa) (edustajat: asianajajat R. MacLean ja D. Sevilla Pascual) ja Sekisui Specialty Chemicals Europe SL (La Canonja, Espanja) (edustajat: asianajajat A. Borsos ja J. Jousma)
Oikeudenkäynnin kohde
Kantajat vaativat SEUT 263 artiklaan perustuvalla kanteellaan kumoamaan lopullisten polkumyyntitullien käyttöön ottamisesta Kiinan kansantasavallasta peräisin olevien tiettyjen polyvinyylialkoholien tuonnissa 25.9.2020 annetun komission täytäntöönpanoasetuksen (EU) 2020/1336 (EUVL 2020, L 315, s. 1) siltä osin kuin se koskee kantajia.
Tuomiolauselma
Kanne hylätään.
Anhui Wanwei Updated High-Tech Material Industry Co. Ltd ja Inner Mongolia Mengwei Technology Co. Ltd vastaavat omista oikeudenkäyntikuluistaan ja ne velvoitetaan korvaamaan Euroopan komission, Kuraray Europe GmbH:n ja Sekisui Specialty Chemicals Europe SL:n oikeudenkäyntikulut.
Euroopan parlamentti, Euroopan unionin neuvosto ja Wegochem Europe BV vastaavat omista oikeudenkäyntikuluistaan.
____________
1 EUVL C 62, 22.2.2021.